**201218**

**Дуайт Л. Муди**

***«Жаратқанға сиындым, Ол жауап берді маған,***

***Әрі азат етті мені бар қорқынышымнан.»***

***(Забур 33:5)***

Бұл кітапта жазып жатқан қаһармандардың барлық керемет істері қамтылмағанымен, егер, Құдайға деген үлкен сүйіспеншілігі зор болған бір адамның оқиғасын қоспасам, бұл кітап толық болмас еді. Осылайша, ол бүкіл әлем бойынша жүзеге асырылатын және өсіп, күшейіп, ықпалды бола беретін мәсіхшілердің көп қырлы қызметіне негіз салды.

Дуайт Лиман Муди өз заманының батыры болды, және ол мен жазып жатқан батырлар тізімінің алғашқы орындарының бірінде тұр. Мен бұл ұлы адамның өмірінен бір оқиғаны айтып бергім келеді. Бұл оқиға арқылы, нағыз батырлар – бұл астам адамдар емес, нағыз батырлар – бұл өзіміз сияқты, өз сезімдерімізбен күресетін, бірақ бәрібір оларға мойынсұнбайтын қарапайым адамдар екенін түсінуге болады.

Бір ғасыр бұрын, Муди қазіргі Билли Грэм сияқты танымал болған. Бұл батыл ізгі хабар таратушы әлемдегі көптеген ағылшын тілді адамдардың санасының рухани деңгейіне үлкен әсер етті. 1892 жылдың күзінде Муди Саутгемптоннан Нью-Йоркке бет алған кемеге отырды. Өзінің үш күндік сапарында, ол өз кабинасында жатып, өзінің тағдыры туралы және бұрын-соңды өмірінде ешқашан «ауыр оқиғаға» ұшырамағаны туралы ойланып жатты. Сол сәтте, кенеттен, кеме «тасқа соғылғандай» болып сезіледі.

Кеме шынымен кедергіге тап болды. Пайда болған шұңқырға су құйылып, көп ұзамай кеменің суға баяу батып бара жатқаны бәріне белгілі болды.

Дуайт Муди қауіп-қатерден қорықпайтын адам болған. Америкадағы Азамат соғысы кезінде оған бірнеше рет оқ атылды, бірақ ешқайсысы оған тиген жоқ. Көптеген адамдардың өмірін қиған тырысқақ (холера) эпидемиясы кезінде ол Чикагода болды және дәрігермен бірге, өлім алдында жатқан науқастарды аралап жүрген болатын, бірақ өзі ешқашан сол ауруды жұқтырып алмаған. Муди: «Бірде мен шешек (оспа) ауруымен ауырған адамға хал-жағдайын білу үшін жиі ауруханаға барып тұратынмын. Ол науқастың басынан кешкен азаптарын сипаттау мүмкін емес... Осының бәрін бастан өткергенімде, мен енді өлімнен қорықпаймын деп ойладым, бірақ кеме батып бара жатқан кезде, бұл менің өмірімнің ең қорқынышты, қараңғы сәттері болды» - деп еске түсіреді.